### Resumé

Vejle Kommune arbejder for at fremme frivillige aftaler om pesticidfri drift og grundvandsbeskyttelse i de boringsnære beskyttelsesområder (BNBO). [adresse] og TREFOR Vand ønsker at indgå frivillige aftale med lodsejer på ekspropriationslignende vilkår. Byrådet har tidligere besluttet, at man som udgangspunkt er villig til at, ekspropriere indenfor BNBO. Der skal dog træffes en konkret beslutning i den enkelte sag.

### Sagsfremstilling

I 2019 vedtog Folketinget en tillægsaftale til "Aftale om Pesticidstrategi 2017-2021" for at nedbringe risikoen for forurening af grundvandet fra erhvervsmæssig brug af pesticider. Aftalen fastlægger, at kommunerne skal undersøge muligheden for, at vandforsyninger og lodsejere kan indgå frivillige aftaler om sprøjtefrie boringsnære beskyttelsesområder (BNBO).

En ny politisk aftale i 2023 erstatter det generelle statslige forbud mod sprøjtning i aftale af 2019 og pålægger i stedet kommunerne at udstede et påbud, hvis der ikke er indgået en frivilligaftale. Med nærværende frivillige aftale vil der som udgangspunkt ikke skulle meddeles påbud.

**Lovgivning**
Det fremgår af Miljøbeskyttelseslovens § 24a, at kommunen kan meddele påbud om pesticidfri dyrkning, håndtering og transport af pesticider mod fuldstændig erstatning for at sikre den nuværende og fremtidige indvinding af drikkevand. Bestemmelsen i Miljøbeskyttelseslovens § 24a gælder udelukkende den lovlige erhvervsmæssige anvendelse af pesticider inden for et boringsnært beskyttelsesområde (BNBO), hvorimod øvrige restriktioner om rådighedsindskrænkninger for at sikre nuværende og fremtidige drikkevandsinteresser mod forurening i henhold til en indsatsplan for området kan meddeles efter Miljøbeskyttelseslovens § 26a.

[adresse] er omfattet af Indsatsplan for 45 vandværker, som er godkendt af Byrådet 20. juni 2018. Oskar Steffensen er omfattet af [adresse] for Lindved-Hedenstedområdet, som er godkendt af Byrådet 15. september 2021.

En kommunal beslutning om vilje til ekspropriation er nødvendig for at sikre lodsejeren mulighed for skattefritagelse for erstatningen. Kommunen kan dog ikke garantere en aftales skattemæssige konsekvenser over for ejeren, da dette spørgsmål alene afgøres af skattemyndighederne.

Vandforsyningslovens § 13d og 13f giver mulighed for at beslutte, at den almene vandforsyning, der har fordel af en indgået aftale, skal betale for den.

[adresse] har beslutningskompetencen jf. delegationsplanen, men idet Skattestyrelsens administrationspraksis i forhold til delegationsadgangen efter ejendomsavancebeskatningslovens § 11, stk. 1, 2. pkt. er uafklaret, forelægges beslutningen om ekspropriationsvillighed derfor for Byrådet.

**Om [adresse] pumper hvert år ca. 8.000 m3 drikkevand ud til husstande i [adresse] og omegn. Vandværket har to boringer med DGU nr. 105.19 og 105.564. Med aftalerne undgås brug af pesticider i BNBO i fremtiden. Området omfatter dele af matr. nr. 6c og 8a Ildved By, Liva Rasmussen og udgør i alt 1,22 ha fordelt på to lodsejere.

Teknik & Miljø har lavet en risikovurdering af [adresse] BNBOer og vurderet, at der er behov for en indsats her.
Ildved Vandværk har forhandlet med lodsejere, og de er nået til enighed om:

* Hvilke arealer, der skal indgå (se bilag)
* Erstatningspris, i forventning om byrådets beslutning om ekspropriationsvillighed
* De nærmere omstændigheder kan ses i deklarationsteksten. Der må ikke anvendes, opbevares eller håndteres pesticider på arealet. [adresse] vil stå for kontrol af aftalen.

**Om [adresse] er et af TREFOR Vands tre vandværker. Lysholt Vandværk pumper hvert år ca. 1,5 mio. m3 drikkevand ud til husstande og erhverv i Vejle Kommune. Vandværket indvinder fra 6 boringer ved Mogens Paulsen. To boringer ved Oda Kristensen og to boringer ved Olga Kjær. Disse aftaler omhandler BNBO til boringerne ved Mogens Paulsen med DGU nr. 116.723. 116.763, 116.1460, 116.1552, 116.1553 og 116.3921. Med aftalerne undgås brug af pesticider i BNBO i fremtiden. Området omfatter dele af matr. nr. 22ab, 22x og 22y [adresse], [adresse] og dele af 1a, 1b og 1e Mogens Paulsen, Georg Schou og udgør i alt 3,43 ha fordelt på fem lodsejere.

Teknik & Miljø har lavet en risikovurdering af Lysholt Vandværks BNBOer og vurderet, at der er behov for en indsats her.
TREFOR Vand har forhandlet med lodsejere, og de er nået til enighed om:

* Hvilke arealer, der skal indgå (se bilag)
* Erstatningspris, i forventning om byrådets beslutning om ekspropriationsvillighed
* De nærmere omstændigheder kan ses i deklarationsteksten. Der må ikke anvendes, opbevares eller håndteres pesticider på arealet. TREFOR Vand vil stå for kontrol af aftalen.

**Historik**
Byrådet besluttede 9. september 2020 i punkt nr. 171, at Vejle Kommune som udgangspunkt er villig til at ekspropriere, hvis frivillige aftaler i BNBO ikke kan indgås.

### Økonomi

Indgåelse af aftalen har ingen økonomiske omkostninger for Vejle Kommune.
Hvis det bliver nødvendigt med påbud, vil den fulde erstatning til lodsejerne blive pålagt [adresse] og TREFOR Vand jf. Vandforsyningslovens § 13d og 13f.

### Klima og resiliensvurdering

BNBO-aftalerne vil være med til at sikre fremtidens drikkevand. Rent drikkevand er en forudsætning for øget bosætning og livskvalitet for [adresse] borgere nu og i fremtiden.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 13. januar 2025, punkt 18:

**at** det tilkendegives, at Vejle Kommune er villig til at foretage ekspropriation til de nødvendige rådighedsindskrænkninger samt at påbyde rådighedsindskrænkninger på dele af matr. nr. 6c og 8a Ildved By, Liva Rasmussen (Ildved Vandværk) og dele af matr. nr. 22ab, 22x og 22y [adresse], [adresse] og dele af 1a, 1b og 1e Mogens Paulsen, [adresse] (Lysholt Vandværk) i medfør af miljøbeskyttelseslovens § 24a og § 26a, hvis en frivillig aftale mellem vandværk og lodsejer ikke kan indgås på ekspropriationslignende vilkår inden 1. marts 2025, og

**at** forvaltningen bemyndiges til at meddele de lovpligtige påbud om rådighedsindskrænkninger på dele af matr. nr. 6c og 8a Ildved By, Liva Rasmussen (Ildved Vandværk) og dele af matr. nr. 22ab, 22x og 22y [adresse], [adresse] og dele af 1a, 1b og 1e Mogens Paulsen, [adresse] (Lysholt Vandværk), såfremt der ikke kan indgås frivillige aftaler.

#### Beslutning fra Klima-, Natur- og Miljøudvalget, den 13. januar 2025, punkt 18:

Anbefalet.

Ernst Eriksen var fraværende.

#### Beslutning fra Økonomiudvalget, den 20. januar 2025, punkt 14:

Anbefales.

### Beslutning

Godkendt.

Fraværende:

Dan Olsen.

Mille Mikkelsen. I stedet mødte Ziggy Kjær.

Victor Andresen. I stedet mødte Nils Kristensen.